།འཕགས་པ་གར་མཁན་མཆོག་གི་དཀྱིལ་ཆོག་བསྡུས་པ་བཞུགས་སོ། །
ད་ནི་གར་མཁན་མཆོག་གི་དཀྱིལ་འཁོར་གྱི་ཆོ་ག་བསྡུས་པ་བཤད་པར་བྱ་སྟེ། དེ་ལ་
སྦྱོར་བ་དང༌། དངོས་གཞི་དང༌། རྗེས་ཀྱི་ཆོ་གའོ། །སྦྱོར་བ་ལ་གསུམ། བསྙེན་པའི་ཆོ་ག་དང༌།
-235-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
སའི་ཆོ་ག་དང༌། སྟ་གོན་གྱི་ཆོ་གའོ། །ཕྱིར་བསྙེན་པ་ལ་གཙོ་བོའི་རྩ་བའི་བསྙེན་པ་ནི་། རབ་ཏུ་
མཚན་མའི་བསྙེན་པ་སྟེ། ལྷ་དངོས་སུ་གྲུབ་ནས་བཀས་གནང་བ་དང༌། རྫས་འབར་བ་ལ་
སོགས་པ་དང་མི་འཁྲུལ་བའི་སྒྲ་དང་། འོད་ལ་སོགས་པ་དང་། རྨི་ལམ་དུ་རྟག་ཏུ་དགེ་བ་ལ་
སོགས་པའོ། །འབྲིང་དུས་ཀྱི་བསྙེན་པ་ནི། ལོ་གཅིག་དང༌། ཟླ་བ་དྲུག་དང༌། ཟླ་བ་གསུམ་ལ་
སོགས་པའོ། །ཐ་མ་གྲངས་ཀྱི་བསྙེན་པ་ནི་འབུམ་ཕྲག་དྲུག་དང་། བཞི་དང་། གསུམ་ལ་
སོགས་པའོ། །ཉེ་བའི་བསྙེན་པ་ནི། རྡོ་རྗེ་སློབ་དཔོན་མཚན་ཉིད་དང་ལྡན་པ་ལ་སློབ་མ་མཚན་
ཉིད་དང་ལྡན་པས་མཎྜལ་ཕུལ་ཏེ། རྡོ་རྗེ་སློབ་དཔོན་དགོངས་སུ་གསོལ། བདག་ལ་བཅོམ་
ལྡན་འདས་གར་མཁན་མཆོག་གི་དཀྱིལ་འཁོར་དུ་དབང་བསྐུར་བ་སྩལ་དུ་གསོལ། ཞེས་པ་
ལན་གསུམ་གསོལ་བ་འདེབས་པ་ལ། ཡང་ན་སློབ་དཔོན་བདག་ཉིད་ཀྱིས། དེ་ལྟ་བུ་དང་སློབ་
མ་ཁྱད་པར་ཅན་མཐོང་ནས་སྙིང་རྗེ་ཆེན་པོས་ཅི་ནས་ཀྱང་འདི་ཕན་ཡོན་ཆེན་པོ་དང་ལྡན་པའི་
སྔགས་འདི་ཉིད་ལ་སྦྱར་བར་བྱའོ་སྙམ་དུ་བསམས་ཏེ། དེས་རང་ལ་གསོལ་བ་མ་བཏབ་ཀྱང་
རང་གིས་དེ་ཉིད་ཐབས་ལ་མཁས་པས་མདུན་དུ་བོས་ནས། བུ་ཚུར་ཐེག་པ་ཆེན་པོ་ཡི། །ཁྱོད་
ནི་ཚུལ་ཆེན་སྣོད་ཡིན་ཏེ། །གསང་སྔགས་སྤྱོད་ཚུལ་ཆོ་ག་ནི། །ཁྱོད་ལ་ཡང་དག་བཤད་པར་བྱ། །
རྫོགས་པའི་སངས་རྒྱས་གང་འདས་དང༌། །དེ་བཞིན་གང་ཡང་མ་བྱོན་དང༌། །ད་ལྟར་བྱུང་བའི་
མགོན་པོ་རྣམས། །འགྲོ་ལ་ཕན་ཕྱིར་བཞུགས་པ་དང༌། །དེ་དག་ཀུན་གྱི་གསང་སྔགས་ཀྱི། །ཆོ་
ག་བཟང་པོ་འདི་མཁྱེན་ནས། །དཔའ་བོས་བྱང་ཆུབ་ཤིང་དྲུང་དུ། །ཐམས་ཅད་མཁྱེན་པ་མཚན་
མེད་བརྙེས། །གསང་སྔགས་སྦྱོར་བ་མཉམ་མེད་དེ། །ཤཱཀྱ་སེང་གེ་སྐྱོབ་པ་ཡིས། །བདུད་དེ་
ཤིན་ཏུ་མི་བཟད་པའི། །དཔུང་ཆེན་དག་ཀྱང་དེ་ཡིས་བཅོམ། །དེ་བས་ཀུན་མཁྱེན་ཐོབ་བྱའི་
ཕྱིར། །བུ་ཡིས་བློ་གྲོས་འདི་གྱིས་ཤིག། ཅེས་བྱ་བ་ལན་མང་དུ་བརྗོད་པས་སྤྲོ་ཞིང་གཟེངས་
བསྟོད་པར་བྱ་སྟེ། གནས་དབེན་ཞིང་ཡིད་དུ་འོང་བར་སྔར་གྱི་བསྙེན་པ་ཞག་བདུན་དུ་གསོ་
-236-

སྔགས་ལ་འཇུག་པའི་སྒོ་ལས། འཕགས་པ་གར་མཁན་མཆོག་གི་སྐོར་བཞུགས། ༣༦༽
ཞིང་། ལྷ་དང་། འབྱུང་པོ་ལ་གཏོར་མ་ཐུན་མཚམས་སུ་དབུལ་བར་བྱའོ། །སའི་ཆོ་ག་ལ་སྤང་
བ་ནི། དཀར་པོའི་ཕྱོགས་ཀྱི་གཟའ་སྐར་བཟང་པོ་ལ། གཙུག་ལག་ཁང་ལ་སོགས་པ་གནས་
དུལ་བར་འཐས་ཤིང་།
ངོས་སྙོམས་པ་ལས་སྔགས་བཟླས་པའི་སྤོས་ཆུས་གདབ་ཅིང་།
ཁ་
གླང་གི་ལྕི་བ་ས་ལ་མ་ལྷུང་བ་གཅིན་དང་བསྲེས་ལ་ཁྱབ་པར་བྱུགས་ཏེ། ན་མཿས་མནྟ་བུད་དྷཱ་
ནཱཾ། ཨ་པྲ་ཏི་ས་མེ། ག་ག་ན་ས་མ་ཏཱ་ནུ་ག་ཏེ་པྲ་ཏི་བི་ཤུད་དྷེ་དྷརྨདྷ་ཏུ། བི་ཤོ་དྷ་ནི་སྭཱཧཱ། ཞེས་
པའི་སྔགས་བཟླས་པའི་སྤོས་ཆུས་གཏོར་ལ། ཆོས་ཀྱི་དབྱིངས་རང་བཞིན་གྱིས་རྣམ་པར་དག་
པ་སྒོམ་མོ། །ས་གཟུང་བ་ལ་སངས་རྒྱས་ཀྱིས་བཟུང་བ་ནི། དེ་ནས་སློབ་དཔོན་ལངས་ཏེ།
དཀྱིལ་འཁོར་གྱི་དབུས་སུ་སོང་ནས། སྐྱིལ་ཀྲུང་གིས་འདུག་སྟེ། རང་ཉིད་ཨ་ལས་རྣམ་པར་
སྣང་མཛད་གསེར་མདོག་འོད་ཟེར་མཐའ་ཡས་པས་བསྐོར་བ།
ༀ་ལས་ཤར་དུ་རིན་ཆེན་
དམར་སེར། ལྷོར་མེ་ཏོག་ཀུན་ཏུ་རྒྱལ་བ་གསེར་མདོག། ནུབ་ཏུ་འོད་དཔག་མེད་དམར་པོ།
བྱང་དུ་མི་འཁྲུག་པ་སྔོན་པོ། ཐམས་ཅད་ཀྱང་ཐོར་ཚུགས་དང་། དབུ་རྒྱན་འཆང་བ། དར་དང་
རིན་པོ་ཆེས་སྤྲས་པ། ཕྱག་གཉིས་མཉམ་གཞག་མཛད་པ། པད་མ་དཀར་པོའི་ལྟེ་བ་དང་
འདབ་མ་བཞིར་སྐྱིལ་ཀྲུང་མཛད་པ་ལས་འཁོར་བཞི་རྣམས་བབས་ནས་མགྲིན་གཅིག་ཏུ།
ཕྱག་འཚལ་བྱང་ཆུབ་སེམས་ཁྱོད་ལ། །ཕྱག་འཚལ་བྱང་ཆུབ་འབྱུང་ཁྱོད་ལ། །སྤྱོད་གཟུགས་
ཁྱོད་དང་ས་དང་ནི། །ཕ་རོལ་ཕྱིན་ལ་ཕྱག་འཚལ་ལོ། །བཅོམ་ལྡན་བདག་ལ་ཐུགས་བརྩེ་
བས། །གང་དང་ལྡན་ན་བདག་ཅག་རྣམས། །སེམས་ཅན་དོན་ནི་བྱེད་འགྱུར་བ། །གསང་སྤྱོད་
ཡོངས་རྫོགས་བཤད་དུ་གསོལ། །ཞེས་ལན་གསུམ་དུ་གསོལ་བ་བཏབ་ཅིང༌། མཎྜལ་དང་མེ་
ཏོག་གིས་མཆོད་དེ། དེ་ནས་སེམས་དཔས་གཟུང་བ་ལ། ཞི་བས་གཟུང་བ་ནི། དེ་ནས་སམ་
ཞེས་བྱ་བས་རང་ཉིད་སྤྱན་རས་གཟིགས་སུ་བསྒོམས་ཏེ། བགེགས་ཐམས་ཅད་ལ་སྙིང་རྗེའི་
མིག་གིས་བལྟས་ནས་རང་གི་སྙིང་ཁའི་ཟླ་བ་ལ་གནས་པའི་སྔགས་ཀྱི་འོད་ཟེར་གྱིས་
-237-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
་
བགེགས་ཐམས་ཅད་ཀྱི་གདུག་རྩུབ་ཞི་བར་བསམས་ཏེ་ལྟས་བརྟག་གོ། གལ་ཏེ་མཚན་མ་
ངན་ན། ཧཱུཾ་ཞེས་པས་རང་ཉིད་རྡོ་རྗེ་སེམས་དཔར་བསྒོམས་ནས་ཡིད་ཀྱིས་སངས་རྒྱས་ཐམས་
ཅད་ལ་ཕྱག་བྱས་ཏེ། བྱང་ཆུབ་ཀྱི་སེམས་མངོན་དུ་བྱས་ལ་བྱམས་པ་དང་སྙིང་རྗེའི་མིག་གི་
སེམས་ཅན་གྱི་ཁམས་ལ་བལྟས་པས་དག་པར་བྱས་ཏེ། དྲི་ཞིམ་གྱིས་དག་པ་བྱུགས་ནས། ན་
མཿས་མནྟ་བུད་དྷ་ནཱཾ། སརྦ་མ་ཐཱ་ཨཱ་ཨཾ་ཨཿཞེས་དྲན་ཅིང་རྡོ་རྗེ་ཁུ་ཚུར་གཉིས་སྐུ་གཡོན་དུ་
བཅིང་བར་བྱའོ། །དེ་ནས་ཁྲོ་བོས་བཟུང་བ་ནི། སྒྲུབ་ཐབས་ལྟར་སྔགས་དང་ཕྱག་རྒྱས་གོ་ཆ་
བགོ། བགེགས་བསྐྲད་ཅིང་གཞོམ་པས་བསྲུང་བའི་འཁོར་ལོ་བྱའོ། །རྒྱས་པར་སྤྲོ་ན་རང་ཉིད་
ཧ་ལས་ཁྲོ་བོའི་ཁམས་གསུམ་ལས་རྣམ་པར་རྒྱལ་བ་ཆར་སྤྲིན་ནག་པོ་ལྟར་ངམ་ཟ་བ། དུས་
མཐའི་མེ་ལྟར་གཟི་བརྗིད་འབར་བ། སྤྱན་གསུམ་བསྐལ་པའི་ཉི་མ་ཤར་བ་ལྟ་བུ། ཧ་ཧའི་
འབྲུག་སྒྲས་གནམ་ས་ཐམས་ཅད་འཁྲུག་པ། ལྗགས་ཀྱི་གློག་འགྱུ་བས་འཇིགས་པ་ཅི་ཡང་
ལྡང་བ། ཕྱག་གཡས་ན་རབ་ཏུ་འབར་བའི་རྡོ་རྗེ་རྡེག་ཐབས་སུ་འཕྱར་བ། གཡོན་པ་སྡིགས
མཛུབ་བརྐྱང་བས་གདུག་པ་ཐམས་ཅད་ལ་སྡིགས་པར་བྱེད་པ། ཁྲོ་བོ་མ་རུངས་པའི་འཁོར་
མཐའ་ཡས་པས་བསྐོར་བར་གྱུར་ཏེ། གོ་ཆ་གོན་ལ་མིག་གཡོན་པར་ཨི་ལས་ཟླ་བ་འཛག་པར་
སྒོམ་པ་ནས་ཞི་བའི་ལྟ་བས་གཡོན་ནས་བསྐོར་ཏེ་ཨ་ཟློས་ཤིང་། དཀར་པོ་ལ་དགའ་བའི་
འབྱུང་པོ་ཐམས་ཅད་བསིལ་བར་བྱས་ནས་རང་གི་ལས་གཞོལ། མིག་གཡས་པ་ཨི་ལས་ཉི་
མའི་འོད་ཀྱིས་སྲེག་པར་བསྒོམས་ནས་དྲག་པོའི་སྡང་མིག་གིས་གཡས་ན་བསྐོར་ཏེ། ཧཱུཾ་ཟློས་
ཤིང་ནག་པོའི་ཕྱོགས་རྣམས་རྒྱང་རིང་དུ་བསྐྲད་པར་བསམ་ལ་ལྟས་བརྟག་གོ། ཡང་མཚན་མ་
ངན་ན་དཀར་གཏོར་དང་། དེའི་དྲི་དང༌། མེ་ཏོག་ལ་སོགས་པ་དང་དམར་གཏོར་དང༌། དེའི་དྲི་
དང༌། མེ་ཏོག་ལ་སོགས་པ་རྣམས་མངོན་པར་རྟོགས་པའི་ལག་ཏུ་བླང་བར་བཤད་པ་ལྟར་
ལེགས་པར་བཤམས་ཏེ་འབྱུང་པོ་སྤྱི་གཏོར་དང་། བགེགས་གཏོར་གྱི་ཚོགས་བྱིན་ཏེ། མེ་ཏོག་
-238-

སྔགས་ལ་འཇུག་པའི་སྒོ་ལས། འཕགས་པ་གར་མཁན་མཆོག་གི་སྐོར་བཞུགས།
༣༦༨
ལ་སོགས་པས་མཆོད་ནས། བདག་གིས་དེ་རིང་ཁྱོད་མཆོག་གིས། །སོང་ཞིག་བགེགས་སོགས་
འགྲོ་བར་གྱིས། །ཕྱིན་ཆད་དེ་ལྟར་མ་བྱེད་ཅིག། ཁྱོད་ཀྱི་སྟོབས་དང་རྩལ་མཐོང་ན། །ཁྱོད་ནི་
བགེགས་ཀྱང་བྱེད་པར་ནུས། །ཁྱེད་ནི་ལྷ་ཡི་སྤྲུལ་པ་སྟེ། །ཁྱོད་ནི་བགེགས་བྱེད་མི་ནུས་མིན། །
སྔོན་ཆད་མཆོད་པ་གང་ཐོས་པས། །དེ་རིང་བདག་གིས་མཆོད་བྱས་ནས། །ཁྱོད་ཀྱིས་ཀྱང་ནི་
མཆོད་ཁྱེར་ལ། །བགེགས་ཀྱི་དབང་པོ་ཁྱོད་སོང་ཞིག། ཞེས་བརྗོད་ཅིང་སྒྲུབ་ཐབས་ལྟར་
བགེགས་བྱེད་པའི་སྔགས་དང་ཕྱག་རྒྱ་བཅས་ཏེ། གུ་གུལ་གིས་བདུགས་པ་དང༌། ཡུངས་ཀར་
གྱིས་རྡེག་ཅིང་། རོལ་མོའི་ཚམ་ངམ་དང་བཅས་པས་བསྐྲད་ཅིང་བཅོམ་ནས་སྒྲུབ་ཐབས་ལྟར་
བསྲུང་བའི་འཁོར་ལོ་བྱའོ། །དེ་ནས་སེང་ལྡེང་ཕུར་པ་སོར་བརྒྱད་པ་ལས་ཐམས་ཅད་པའི་
སྔགས་བརྒྱ་རྩ་བརྒྱད་བཟླས་ཏེ་གྲྭ་བཞིར། ན་མཿས་མནྟ་བུད་དྷ་ནཱཾ། ཨ་ཀོ་ཊ་ཡ། ས་མེ་མཧཱ་
ཙཎྜ་ལི་ཧཱུཾ་ཕཊ། ཞེས་བཟླས་ཤིང༌། རྡོ་རྗེ་ཐོ་བས་གདབ་པར་བྱ་སྟེ། རྡོ་རྗེ་གཏུམ་པོས་
བགེགས་རྣམས་ཀྱི་སྤྱི་བོ་ནས་གསེར་གྱི་ས་གཞི་ལ་ཐུག་པ་བསམ་མོ། །སྟ་གོན་ལ་སའི་ལྷ་མོ་
སྟ་གོན་ནི། དཀྱིལ་འཁོར་བྱེད་པའི་གནས་ཀྱི་དབུས་སུ་དྲིའི་ཐིག་ལེ་ལ་མེ་ཏོག་བཀོད་ནས་
སའི་ལྷ་མོ་ལ་སྦྲན་པར་བསམ་པས། སྐྱོབ་པ་སངས་རྒྱས་ཐམས་ཅད་ཀྱི། །སྤྱོད་པའི་ཚུལ་དང་
ཁྱད་པར་གྱི། །ས་དང་ཕ་རོལ་ཕྱིན་པ་ལ། །ལྷ་མོ་ཁྱོད་ནི་དཔང་དུ་གྱུར། །ཤྭཀྱ་སེང་གེ་སྐྱོབ་པ་
ཡིས། །ཇི་ལྟར་བདུད་ཀྱི་སྡེ་བཅོམ་པ། །དེ་བཞིན་བདག་གི་བདུད་སྡེ་ལས། །རྒྱལ་བར་བྱ་ཕྱིར་
དཀྱིལ་འཁོར་འབྲི། །ཞེས་བརྗོད་ཅིང་སོར་མོ་ས་ལ་ལན་གསུམ་བསྣུན་པས། ལཾ་ལས་བྱུང་
བའི་ལྷ་མོ་སྐུ་མདོག་སེར་མོ་རྒྱན་སྣ་ཚོགས་ཀྱིས་བརྒྱན། ཕྱག་གཡས་དམ་བཅའ་ལེན་པའི་
ཐལ་མོ་ཕྱེད་པ་སྙིང་གར་འཛིན་ཅིང༌། གཡོན་པ་གསེར་གྱི་བུམ་པ་དཀུར་རྣམ་པ། སྐུ་ལུས་ཕྱེད་
པ་ལ་ཐོན་པ་བྱུང་བར་གྱུར་ཏེ། དེ་ལྟར་གྱིས་ཤིག་ཅེས་གནང་བ་གྲོལ་བ་ལ་སྔགས་དང་ཕྱག་རྒྱ་
དང་ལྡན་པས་མེ་ཏོག་ནས་སྤོས་ཀྱི་མཆོད་པས་གཉེས་ཤིང༌། སྔར་བསྐྱེད་པའི་ལྷ་མོ་ཡང་
-239-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གནས་དེར་ཐིམ་པར་གྱུར་ཏེ། ལྷ་སྟ་གོན་ནི། དཀྱིལ་འཁོར་གྱིས་བྱི་དོར་བྱས་པར་དྲིའི་ཐིག་ལེ་
བྱ་སྟེ། གར་མཁན་མཆོག་གི་མངོན་རྟོགས་སུ་བཤད་པའི་ལྷ་རྣམས་སོ་སོའི་མིང་གིས་སྐད་
ཅིག་ལ་བསམས་ནས་སྔར་བཤད་པ་ལྟར་མེ་ཏོག་དང༌། བདུག་སྤོས་དང་། མར་མེ་དང་། དྲི་
མཆོག་དང་། ཞལ་ཟས་རྣམས་ཕུལ་ནས། པུས་བཙུགས་ཤིང་ཐལ་མོ་སྦྱར་ཏེ། མགོན་པོ་
ཐུགས་རྗེའི་བདག་ཉིད་ཅན། །ཐམས་ཅད་བདག་ལ་དགོངས་སུ་གསོལ། །སྲས་བཅས་སང་གི་
གདུགས་འདས་ནས། །ས་གཞི་ཡོངས་སུ་བཟུང་བར་མཛོད། །ན་མཿས་མནྟ་བུད་དྷཱ་ནཱཾ། སརྦ་
ཏ་ཐཱ་ག་ཏ་ཏིཥྛ་ཏེ། ཨ་ཙ་ལེ། བི་མ་ལེ། སྥ་ར་ཎ་པྲ་ཀྲི་ཏ་པ་རི་ཤུད་དྷ་སྭཱཧཱ། ཞེས་བརྗོད་ནས།
ཁྱད་པར་དུ་དཀྱིལ་འཁོར་གྱི་ལྷ་ལ་ཞལ་ཟས་དང༌། གཏོར་མ་ཆོག་ལྟར་དབུལ་ཞིང་། ཆ་
གསུམ་གཏོར་མ་དྲི་དང་མེ་ཏོག་ལ་སོགས་པ་ཡང་བཏང་སྟེ། སློབ་མ་ལ་སྙིང་རྗེ་བསྐྱེད་ནས།
དཀྱིལ་འཁོར་གྱི་ནུབ་ཕྱོགས་སུ་ཀུ་ཤའི་སྟན་ལ་གནས་ཏེ། སྟོང་བ་ཉིད་སྒོམ་ཞིང་སྔར་ལྟར་
ཡིད་ཀྱིས་གསོལ་བ་བཏབ་ནས་ལྷའི་ཕྱོགས་སུ་མགོ་བསྟན་ནས་ཉལ་བས། རྨི་ལམ་དུ་དཀྱིལ་
འཁོར་འབྲི་བའམ། བཀས་གནང་བ་ཐོབ་པ་ལ་སོགས་པའི་རྨི་ལམ་བཟང་ན་སློབ་མ་བཟུང་
ཞིང་། ངན་ན་ཕྱི་དང་ནང་གི་སྦྱིན་སྲེག་ལ་སོགས་པས་རང་བཞིན་གྱི་སྡིག་པ་སྦྱོང་བའི་ཐབས་
ལ་སླར་ཡང་རྨི་ལམ་དུ་བརྟག་ཅིང་། དེས་ཀྱང་ངན་ན་རེ་ཞིག་དོར་བར་བྱའོ། །སློབ་མ་སྟ་གོན་
ནི། དེ་ནུབ་འདས་ནས་ཕྱི་ཉིན་སྔར་བཤད་པའི་སློབ་མ་དེ་ལྟ་བུ་གཅིག་དང༌། གཉིས་ལ་སོགས་
པ་ནས་བཅུའི་བར་རམ། སྙིང་རྗེའི་དབང་གིས་དཀྱིལ་འཁོར་བསྟན་པ་ཙམ་གྱི་དོན་དུ་སྔགས་
ལ་དད་པའི་སེམས་ཅན་ཚད་མེད་པ་དཔྱད་མི་དགོས་པར་གཟུང་བར་བྱ་བ་ཡིན་པས་དེ་རྣམས་
བོས་ལ། དཀོན་མཆོག་གསུམ་ལ་བདག་སྐྱབས་མཆི། །སྡིག་པ་མི་དགེ་སོ་སོར་བཤགས། །
འགྲོ་བའི་དགེ་ལ་རྗེས་ཡི་རང་། །སངས་རྒྱས་བྱང་ཆུབ་ཡིད་ཀྱིས་ཟུངས། །ཞེས་ལན་གསུམ་
གྱིས་སྨོན་པའི་སེམས་བསྐྱེད་དུ་བཞུག་གོ། དེ་ནས་སློབ་མ་གཙོ་བོ་རྣམས་ལ་ཁྱད་པར་དུ་
-240-

སྔགས་ལ་འཇུག་པའི་སྒོ་ལས། འཕགས་པ་གར་མཁན་མཆོག་གི་སྐོར་བཞུགས།
༣༦༽
དམིགས་ནས། ཤེར་སྙིང་བཟླས་ཏེ། བུ་དུས་གསུམ་དུ་སྒྲིབ་པ་མེད་པའི་དམ་ཚིག་ཆེན་པོ་ལ་
འཇུག་པའི་སྡོམ་པ་ནོས་ཤིག་ཅེས་བརྗོད་དོ། །དེས་ཀྱང་པུས་མོ་བཙུགས་ཐལ་མོ་སྙིང་གར་
སྦྱར་ཏེ། སློབ་དཔོན་དགོངས་སུ་གསོལ། བདག་མིང་འདི་ཞེས་བགྱི་བ་བདག་གིས། དུས་འདི་
ནས་བཟུང་སྟེ། བྱང་ཆུབ་ཀྱི་སྙིང་པོ་ལ་མཆིས་ཀྱི་བར་དུ། སློབ་དཔོན་གྱིས་བདག་ལ་དམ་
ཚིག་ཆེན་པོ་ལ་འཇུག་པའི་སྡོམ་པ་སྩལ་དུ་གསོལ། སྟོན་པའི་བཀའ་སྤྱི་བོ་ནས་གནོད་པར་
ཕྱག་འཚལ་ལོ་ཞེས་བརྗོད་དོ། །དེ་ནས་སློབ་དཔོན་དགོངས་སུ་གསོལ། བདག་མིང་འདི་ཞེས་
བགྱི་བ་དུས་འདི་ནས་བཟུང་ནས་བྱང་ཆུབ་ཀྱི་སྙིང་པོ་ལ་མཆིས་ཀྱི་བར་དུ་ལྷག་པའི་བསམ་
པ་རྣམ་པར་དག་པས་བདག་གི་ལུས་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་
དབུལ་བར་བགྱིའོ། །དེ་ལྟར་ཕུལ་ནས་བདག་གི་སྲོག་གི་ཕྱིར་ཡང་སྡིག་པའི་ལས་བྱ་བ་མ་
ལགས་སོ། །ཞེས་ལན་གསུམ་བརྗོད་ཅིང་། སློབ་དཔོན་གྱིས་ཀྱང་ལེགས་སོ། །ཞེས་བརྗོད་
པར་བྱའོ། །དེ་ནས་དེ་ལྟར་རྒྱལ་བའི་སྲས་སུ་གྱུར་པ་ནི། མཆོད་པའི་གནས་ཡིན་པས་དྲི་དང༌།
མེ་ཏོག་དང༌། བདུག་སྤོས་དང༌། ཞལ་ཟས་དང༌། མར་